උදෑසනින්ම ගමන පටන් ගත් අපට කූඩැල්ලන්ගෙන් එතරම් බාධාවක් නොවුයේ වර්ෂාව සහිත කාලයක් එදවස නොවූ හෙයිනි. එමනිසා දුෂ්කර මග දිගේ පයිනස් කැලයට පිවිස යන්තමට හඳුනාගත හැකි අඩි මාර්ගය දිගේ අපි ඉහළටම ඇදුනෙමු. දසතම පයිනස් ගස්වලින් වටවී අප තනි වූ බවක් දැනෙන තරම් වූ අතර මුළු ප්‍රදේශයේම දැඩි නිහඬතාවක් විය. විනාඩි 20 ක් පමණ ගිය විට පයිනස් කැලය අවසන් වී අපි එළිමහන් වනපියසට ඇතුළු වුණෙමු.එය මාන පඳුරුවලින් වැසුණු දුෂ්කර කඳු තරණයක් සහිත ඉසව්වකි. නමුත් පරිසරයේ සුන්දරත්වය කියා නිම කළ නොහැකි තරම් වූයේ හාවාගල කන්දේ සුන්දර දර්ශනයයි. සබරගමු ප්‍රදේශය තුළ සුන්දරම හාවාගල කන්දේ සම්පූර්ණ දර්ශනය පැහැදිලිව දැක ගැනීමට ලැබුණි. ඊට අමතරව නන්පේරියල් නැගෙනහිර බෑවුමේ පිහිටි අවශේෂ කඳු කිහිපයක් ද අපට දැක ගැනීමට ලැබුණි. කෙසේ හෝ ලිස්සන සුලු බොහෝ උසට වැඩුණු මාන පඳුරු යාය පීරගෙන අප ඉහළටම ගමන් කළේ මුහුදු මට්ටමේ සිට අඩි 7000 ක පමණ උසකට ළඟා විය යුතුව තිබූ හෙයිනි.
හාවාගල කන්දේ සම්පූර්ණ දර්ශනය පැහැදිලිව දැකගතහැකි වූයේ කුමන ප්‍රදේශය තුළද?
සබරගමු ප්‍රදේශය තුළ